Sztrájk a románai Dacia-Renault gyárban
Két órás figyelmeztetõ sztrájkot tartott pénteken a romániai Dacia-Renault gépkocsi gyár négyezer alkalmazottja, a béremelést és húsvéti illetve karácsonyi juttatásokat követelõ alkalmazottak ez idõ alatt teljesen leállították a munkát.
A gyár alkalmazottjai a közös munkaszerzõdés kapcsán nem jutottak egyezségre a vezetõséggel. A munkaadók ugyanis nem értettek egyet a dolgozók által elõterjesztett követeléslista 14 pontjával. A szakszervezet egyebek között a tíz százalékos béremelést illetve húsvéti és karácsonyi juttatásokat kértek.
A béremelés összegekben 550 lejt (38 ezer forint) jelent. Követelik azt is, hogy a meghatározott idõre kötött munkaszerzõdések száma ne haladja meg az összes munkaszerzõdés 15 százalékát. Szeretnének 15 százalékos kedvezményt is a Dacia-Renault által gyártott gépkocsik vásárlásához. A szakszervezet azzal fenyegetõzik, hogy amennyiben a gépkocsi gyár vezetõsége nem hajlandó teljesíteni kéréseiket, készen állnak határozatlan idõre felfüggeszteni a munkát.
A román Dacia gépkocsi gyárat 1999-ben vásárolta meg a Renault, azóta 600 millió eurót fordított a gyár fejlesztésére. Legismertebb modellbõl, a 2004-ben megjelent Loganbõl 2005-ben 69 ezret értékesítettek, e szám 2007-re elérte a 120 ezret - áll a gyártó honlapján. A cég tervei szerint 2010-ben már évi 500 ezer gépkocsi jönne le a gyártósorokról.
külföldi hírek